Dewleta tirke ya îşxalkere 30ê kanûne ya 2021î de dewa Dayla ya herêma Bradostî yê Hewlêrî de ciwanê bi nameyê Ekrem Xelîl Zîkrî û Zêdan Nebî Mistefa remnayî. Wird ciwanî bado ke ameyî berdene Tirkîya teslîmê PDKyî bîyî.
Goreyê xebera RojNewsî wird ciwanî hetê PDKyî ra ameyî destbendkerdene û testlîmê asayîşê Mergesorî bîyî. Hewteyêko ciwanan ra xebere nîna girewtene. Keyeyêkê semedê domananê xo qesawet kenê wazenê domanê înan bêrê veradayene  la selahîyetdarî bêvengîya xo pawinê.
